**Nethercutt Collection** on vuonna 1971 yleisölle avattu, Sylmarissa Los Angelesin esikaupungin San Fernandon pohjoisosassa sijaitseva, merkittävän autoharvinaisuuksien kokoelman omistava ja esittelevä automuseo. 

Sen perustaja oli kosmetiikka-alalla toimivan *Merle Norman Cosmetics* -yhtiön menestyksen kautta yhtiön eräänä perustajana suuren omaisuuden luonut Jack Boison Nethercutt (1913–2004). Vuonna 1923 hän muutti Santa Monicaan tätinsä Merle Nethercutt Normanin luo, joka oli perustanut kosmetiikka-alalla toimivan *Merle Norman Cosmetics*-yrityksen. Myöhemmin J.B.Nethercutt keskeytti opiskelunsa Caltechissä ryhtyäkseen harjoittamaan tätinsä rinnalla liiketoimintaa. Vuonna 1933 J.B. Nethercutt avioitui oppikouluajan rakkaansa Dorotyhy Sykesin kanssa, ja kaksikko kiinnostui jo varhain vanhoista autoista. Nethercuttit aloittivat autoklassikoiden keräämisen vuonna 1956, jolloin he ostivat vuoden 1936 Duesenberg- ja vuoden 1930 Du Pont autot. 500 dollarilla ostetun *Du Pont*-auton perusteellinen kunnostus tuli lopulta maksamaan 65 000 dollaria, mutta se saavutti vuonna 1958 Nethercuttien ensimmäisen *Best in Show*-palkinnon Pebble Beach-golfkerhon klubitalolla järjestettävässä, klassikkoautojen *Pebble Beach Concours d’Elegance* -kilpailussa. Nethercuttit olivat vuoteen 1992 mennessä voittaneet tämän autojen kauneutta ja tarkkaa alkuperäiskontoa arvostelevan kilpailun kuusi kertaa, eli tuolloin eniten yksilö-omistajien voittoja. Kokoelman juurella olevat *Duesenberg*- ja *Du Pont*-autoyksilöt kuuluvat yhä edelleen *Nethercutt Collection* -kokoelmaan. Vuodesta 2002 lähtien kosmetiikka-yhtiötä ja Nethercutt-säätiötä yhdessä vaimonsa Helen kanssa johtanut poika Jack Nethercutt oli taitava urheiluauton käsittelijä, ja hänen 1950- ja 1960-luvun kilpamenestyksensä on sisällytetty Nethercutt-museon *Lower Gallery*-osastoon.

Nykyisin noin 250 merkittävää ja eksoottista automobiiliklassikkoa omistava kokoelma oli sijoitettu Nethercuttin aiempaan residenssiin, kymmenen kerroksen *San Sylmar* -rakennukseen, ja sitä hallinnoi yhä edelleen Nethercutt-Richardsin perhe. Museo siirrettiin sittemmin varta vasten rakennettuun näyttelykeskukseen (kuva), minkä kokoelmiin kuuluu sen ulkoalueella esillä oleva suuri *Royal Hudson* -veturi ja sen aikakauteen kuuluva *Pullman Car* -makuuvaunu.Näyttelykeskuksessa on myös muun muassa laaja kokoelma koristeellisia soittolaitteita, muiden muassa suuri *Wurlitzer*-teatteriurku. Osa museon autokokoelmista on sijoitettu säilytystiloihin ja on esillä vaihtuvissa näyttelyissä. Vierailupäivät Nethercutt -museossa ovat torstai, perjantai ja lauantai: noin kahden tunnin kierros on varattava ennakkoon (pääsymaksu 10 dollaria).

Palkittua televisio- ja video-ohjelmaa *Jay Leno’s Garage* ylläpitävä Jay Leno on saanut etuoikeuden esitellä ja koeajaa useita Nethercutt-museon harvinaisia ajoneuvoja, ks. Aiheesta muualla-osio, joista suurta osaa pidetään ajokunnossa eri tapahtumia varten.

Galleria
--------

* Nethercutt-museon päärakennuksen julkisivu.Nethercutt-museon päärakennuksen julkisivu.
* Nethercutt-museon Grand Salon.Nethercutt-museon *Grand Salon*.
* Nethercutt-museon Grand Salon.Nethercutt-museon *Grand Salon*.
* 1933 Duesenberg, 1934 Packard.1933 Duesenberg, 1934 Packard.
* Nethercutt-museon autokokoelmaa.Nethercutt-museon autokokoelmaa.
* Eräs Nethercutt-säilytystila.Eräs Nethercutt-säilytystila.
* Nethercutt-musiikkisali.Nethercutt-musiikkisali.
* Mighty Wurlitzer -teatteriurku.*Mighty Wurlitzer* -teatteriurku.
* CP Royal Hudson -veturi ja Pullman-makuuvaunu.*CP Royal Hudson* -veturi ja *Pullman*-makuuvaunu.

Lähteet
-------

1. 1 2 3 4 5 6 7 8  {{Verkkoviite | Osoite =  | Nimeke = The Nethercutt Foundation; Founders (perustajat) | Tekijä = | Tiedostomuoto = | Selite = J.B. Nethercutt 1913-2004, Dorothy Nethercutt 1914-2004, ja Nethercutt-säätiön tarinat | Julkaisu = | Ajankohta = | Julkaisupaikka = thenethercuttcollection.org | Julkaisija = NCC | Viitattu = 9.9.2022 | Kieli = (englanniksi)
2. ↑  NCC: NCC / Instruments (NCC:n soitinkokoelmasta) *nethercuttcollection.org*. nethercuttcollection.org/instruments. Viitattu 9.9.2022. (englanniksi)
3. ↑  Nethercutt Collection: Nethercutt Collection/Collection (vierailuajat ja ohjeet) *nethercuttcollection.org*. nethercuttcollection.org/collection. Viitattu 9.9.2022. (englanniksi)

Aiheesta muualla
----------------

* Museon kotisivu (englanniksi)
* Nethercutt Collection; Destination Temptation-kanavan vierailu Nethercutt Collectionissa, selostusten kera; 7:37 min (englanniksi)
* Nethercutt-kokoelman 1933 Duesenberg SJ "Twenty Grand"; 24:45 min (englanniksi)
* Nethercutt-kokoelman 1933 Hispano-Suiza J12; 24.45 min (englanniksi)
* Nethercutt-kokoelman 1931 Bugatti Type 51 *Dubos*-coupé; 23.38 min (englanniksi)
* Nethercutt-kokoelman 1930 Cadillac V16; 29:05 min (englanniksi)
* Nethercutt-kokoelman 1928 Hispano-Suiza Landaulet Type A; 23.09 min (englanniksi)
* 68:s Pebble Beach Concours d`Elegance 2018; Motor Trend-kanava; MOTOR TREND-lehden video tapahtumasta (2018) ja sen historiasta; 2:42:36 tuntia; (englanniksi)